為咗提高員工對保育嘅知識及責任,恒生銀行(00011)喺上個禮拜六安排咗個環保講座,吸引咗超過一百名放假嘅員工出席,聽吓長春社保育經理蘇國賢講嘅至理名言。
頻獲「綠色」獎項
蘇國賢喺講座上分享咗市區樹木嘅重要性同埋佢哋面對嘅主要問題,仲有講吓現時樹木嘅保育措施同埋未來發展嘅方向。身為環保佼佼者嘅蘇國賢,強調提高公眾對本地樹木保育意識嘅重要性,鼓勵市民加強參與保護身邊嘅樹木。
過去兩年,恒生大大話話舉辦呢啲同環保有關嘅講座已經差唔多10次。講到環保,恒生向來不甘後人,攞環保大獎、綠色企業大獎等攞到手軟唔在講,就連佢哋嘅總行大廈亦有威水史,早於○五年時,已成為首家獲頒發ISO 14001環境管理系統證書嘅香港金融機構。
余絲韻